**Ylä-Savon sote-kuntayhtymä,** (perustamissopimuksessa käytetään kirjoitusasua **Ylä-Savon SOTE kuntayhtymä**), oli neljän pohjoissavolaisen kunnan yhdessä omistama kuntayhtymä, joka järjesti sosiaali- ja terveydenhoitopalveluja jäsenkunnissaan eli Iisalmessa, Kiuruvedellä, Sonkajärvellä ja Vieremällä. Päivähoidon järjestäminen jäi jäsenkunnille.

Kuntayhtymän toiminta lakkasi vuoden 2023 alusta, kun sosiaali- ja terveyspalveluiden järjestämisvastuu siirtyi hyvinvointialueille. 

Kuntayhtymän kotipaikka oli Iisalmi. Kuntayhtymä työllisti noin 1 400 työntekijää. Jäsenkuntien asukasmäärä oli noin 37 000.

Iisalmen terveyskeskus (vasemmalla) ja Iisalmen sairaalaa (oikealla) elokuussa 2020. Kuvan keskiosassa on nähtävissä Iisalmen terveyskampuksen rakenteilla olevan, vuonna 2021 valmistuvaksi suunnitellun, esimerkiksi päivystyskeskuksen sisältämän uudisrakennuksen rakennustöiden suojarakenteita.
Kuntayhtymä ylläpiti esimerkiksi Iisalmen sairaalaa sekä terveyskeskusta kussakin jäsenkunnassa (Iisalmen terveyskeskus, Kiuruveden terveyskeskus, Sonkajärven terveyskeskus ja Vieremän terveyskeskus. Lisäksi kuntayhtymä ylläpiti hammashoitolaa kussakin jäsenkunnassa, kodinhoitoyksiköitä, mielenterveys- ja päihdepalveluja, perhe- ja sosiaalikeskuksia, kehitysvammaisten asumis- ja päivätoimintaa, ikäihmisten asumispalveluja, ympäristö- ja terveysvalvontapalveluja sekä eläinlääkärien toimipisteitä.

Terveydenhuollon päivystystoiminnasta vastasi Iisalmen sairaala. Kuntayhtymä sijaitsi Pohjois-Savon sairaanhoitopiirin alueella. Monia erikoissairaanhoidon palveluja (esimerkiksi psykiatrian päivystys, vaativammat leikkaukset) tuotettiin Kuopion yliopistollisen sairaalan (KYS) piirissä.

Sairaalat ja terveysasemat
--------------------------

 

| Toimipaikan nimi | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Iisalmen sairaala | Iisalmi | Riistakatu 23, 74120 Iisalmi | 63.56350°N, 27.18267°E | Iisalmen sairaalaa, oikeassa laidassa sisäänkäynti ensiapuun. | Päivystys (Arkistoitu – Internet Archive) |
| Iisalmen terveyskeskus | Iisalmi | Meijerikatu 2, 74120 Iisalmi | 63.56319°N, 27.18503°E | Iisalmen terveyskeskus. | Iisalmen terveyskeskus (Arkistoitu – Internet Archive), Vastaanotot (Arkistoitu – Internet Archive) |
| Kiuruveden terveyskeskus | Kiuruvesi | Nivankatu 31, 74700 Kiuruvesi | 63.65842°N, 26.61136°E | Kiuruveden terveyskeskusta. | Kiuruveden terveyskeskus (Arkistoitu – Internet Archive), Vastaanotot (Arkistoitu – Internet Archive) |
| Sonkajärven terveyskeskus | Sonkajärvi | Taivallahdentie 4, 74300 Sonkajärvi | 63.67064°N, 27.52427°E | Sonkajärven terveyskeskusta. | Sonkajärven terveyskeskus (Arkistoitu – Internet Archive), Vastaanotot (Arkistoitu – Internet Archive) |
| Vieremän terveyskeskus | Vieremä | Ponssentie 11, 74200 Vieremä | 63.74548°N, 27.00354°E |  | Vieremän terveyskeskus (Arkistoitu – Internet Archive), Vastaanotot (Arkistoitu – Internet Archive) |

Lähteet
-------

1. ↑  Arkistoitu kopioYlä-Savon SOTE kuntayhtymän perussopimus (pdf)  22.2.2021. Ylä-Savon SOTE, ylasavonsote.fi.  Arkistoitu 24.9.2021. Viitattu 12.3.2021 (päivitys).
2. 1 2  Tietoa meistä *ylasavonsote.fi*.  Arkistoitu 1.3.2021. Viitattu 12.3.2021 (päivitys).
3. ↑  Arkistoitu kopioToimipaikat Ylä-Savon SOTE, ylasavonsote.fi.  Arkistoitu 15.4.2021. Viitattu 12.3.2021 (päivitys).
4. ↑  Arkistoitu kopioPäivystys ja ensiapu Ylä-Savon SOTE, ylasavonsote.fi.  Arkistoitu 1.3.2021. Viitattu 12.3.2021 (päivitys).
5. ↑  Arkistoitu kopioToiminta ja tehtävät Pohjois-Savon sairaanhoitopiiri, psshp.fi.  Arkistoitu 12.8.2020. Viitattu 16.7.2020.